Dimpués d'a II Guerra Mundial prencipia o esclatito d'o be bop que revolucionó as formas d'improvisar, amanando-las quasi a lo vanguardismo, y tamién o tipo de sonoridat. O bop ye a base d'o que se coneixe, a ormino, como modern jazz, en oposición a lo mainstream, más clasico, que ha continato entrepritando-se sin d'interrupción. Entre os derivatos d'o bop trobamos o cool, tamién o estilo west coast, o hard bop, o third stream y, finalment, o free jazz, en que no se sigue dengún patrón melodico ni armonico, y nomás importa a timbrica, a experimentación con os instrumentos y a discontinuidat ritmica.